PMIndiaData/PMIndiaSum huggingface dataset:
وزیر اعظم نے اروناچل پردیش کی گولڈن جوبلی اور 36ویں ریاستی یوم تاسیس کی تقریبات سے خطاب کیا

نئی دلّی ،20 فروری / وزیر اعظم جناب نریندر مودی نے اروناچل پردیش کی گولڈن جوبلی اور 36ویں ریاستی یوم تاسیس کی تقریبات پر اروناچل پردیش کے لوگوں کو مبارکباد دی ہے۔ انہوں نے ، اُن کی ستائش کرتے ہوئے کہا کہ ابھرتے سورج کی ، اِس پہچان کو ، اِس نئی توانائی کو ، اِن 50 برسوں میں آپ سبھی محنتی اور محب وطن بہنوں اور بھائیوں نے مسلسل مستحکم کیا ہے ۔ انہوں نے نامور بھارت رتن ڈاکٹر بھوپین ہزاریکا کے مشہور گیت ’ اروناچل ہمارا‘ کی سطروں کو بھی دوہرایا ۔ وزیر اعظم آج اروناچل پردیش کی گولڈن جوبلی اور 36ویں ریاستی یوم تاسیس کی تقریبات کے موقع پر خطاب کررہے تھے۔ وزیر اعظم نے حب الوطنی اور سماجی ہم آہنگی کے احساس کو فروغ دینے اور ملک کی ثقافتی وراثت کے تحفظ کے لئے اروناچل پردیش کی ستائش کرتے ہوئے کہا کہ حب الوطنی اور سماجی ہم آہنگی کے ، جس جذبے کو اروناچل پردیش نے نئی اونچائی دی ہے ، اپنی ثقافتی وراثت کو ، جس طرح آپ نے سجایا – سنوارا ہے ، روایت اور ترقی کو ، جس طرح آپ ساتھ لے کر چل رہے ہیں ، وہ ملک کے لئے باعث تحریک ہے ۔ انہوں نے اروناچل پردیش کے شہیدوں کو خراج عقیدت پیش کیا ، جنہوں نے ملک کے لئے اپنی جانیں قربان کر دیں۔ وزیر اعظم نے کہا کہ ’’ اینگلو آبور جنگ ہو یا آزادی کے بعد سرحد کا تحفظ ، اروناچل کے لوگوں کی بہادری کی داستانیں بھارت کے ہر شہری کے لئے انمول وراثت ہیں ۔ وزیر اعظم نے ریاست کے اپنے کئی دوروں کو یاد کیا اور وزیر اعلیٰ پیما کھانڈو کی قیادت میں ڈبل انجن والی حکومت کے تحت ترقی کی رفتار پر اطمینان کا اظہار کیا۔ انہوں نے کہا کہ ’’ سب کا ساتھ، سب کا وکاس، سب کا وشواس اور سب کا پریاس کا راستہ اروناچل پردیش کے بہتر مستقبل کو یقینی بنائے گا ‘‘ ۔ وزیر اعظم نے اپنے ، اِس اعتماد کو دوہراتے ہوئے کہا کہ میرا پختہ یقین رہا ہے کہ مشرقی بھارت ، خاص طور پر شمال مشرقی بھارت 21ویں صدی میں ملک کی ترقی کا انجن بنے گا ۔ اسی جذبے کے ساتھ ، اروناچل پردیش کی ترقی کو رفتار دینے کے لئے گزشتہ سات برسوں میں بے مثال کام کیا گیا ہے ۔ کنکٹیوٹی اور بجلی کے بنیادی ڈھانچے کے شعبے میں وسیع کام جاری ہے اور اس سے اروناچل پردیش میں زندگی اور کاروبار آسان ہو رہا ہے۔ خطے کے تمام دارالحکومتوں کو ترجیحی بنیادوں پر ریل سے منسلک کیا جا رہا ہے۔ وزیر اعظم نے کہا کہ ’’ ہم اروناچل کو مشرقی ایشیا کا ایک اہم گیٹ وے بنانے کے لئے پوری طاقت کے ساتھ کام کر رہے ہیں۔ قومی سکیورٹی کے لحاظ سے بھی اروناچل کے کردار کے پیش نظر، ریاست میں جدید بنیادی ڈھانچہ تعمیر کیا جا رہا ہے ‘‘ ۔ وزیر اعظم نے کہا کہ اروناچل فطرت اور ثقافت کے ساتھ تال میل کرتے ہوئے ترقی کی جانب گامزن ہے ۔ وزیر اعظم نے اروناچل پردیش کے لوگوں کو مبارکباد دیتے ہوئے کہا کہ آپ کی کوششوں کی وجہ سے اروناچل حیاتیاتی تنوع کے سب سے اہم خطوں میں سے ایک ہے ۔ جناب مودی نے صحت، تعلیم، ہنرمندی کی ترقی، خواتین کو بااختیار بنانے اور خود امدادی گروپوں کے شعبوں میں ترقی کے لئے ، وزیر اعلیٰ کی کوششوں پر بھی خوشی کا اظہار کیا۔ وزیر اعظم نے ریاست کی ترقی کے لئے مسلسل کام کرنے کے لئے مرکزی وزیر قانون جناب کرن رجیجو کی بھی تعریف کی۔ وزیر اعظم نے عالمی سطح پر اروناچل کی سیاحتی صلاحیت کو حاصل کرنے کے لئے اپنے عزم کا اعادہ کیا۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( ش ح ۔ و ا ۔ ع ا )
وزیر اعظم نے روانڈا کی حکومت کے گرنکا پروگرام کے تحت رویرو مثالی گاؤں کے لوگوں کو تحفے میں گائے پیش کی

نئی دہلی،24 جولائی 2018؍وزیر اعظم جناب نریندر مودی نے آج روانڈا کی حکومت کے گرنکا پروگرام کے تحت گاؤں والوں کو 200 گائیں تحفے میں دی۔ یہ وہ لوگ ہیں جن کے پاس اب تک گائے نہیں تھی۔گائے حوالے کرنے کی تقریب رویرو ماڈل ویلیج میں منعقد کی گئی۔ اس موقع پر روانڈا کے صدر پال کگامے بھی موجو دتھے۔ اس موقع پر اظہار خیال کرتے ہوئے وزیر اعظم نے گرنکا پروگرام اور اس سلسلے میں صدر پال کگامے کے اقدامات کی ستائش کی۔ا نہوں نے کہا کہ ہندوستان کے لوگوں کو بھی خوشگوار حیرت ہوگی کہ روانڈا کے دور دراز کے گاؤوں میں اقتصادی امپاور منٹ ایک وسیلے کے طورپر گایوں کو ایسی اہمیت دی جاتی ہے۔انہوں نے دونوں ملکوں کی دیہی زندگی کی مماثلتوں کے بارے میں بھی بات کی۔انہوں نے کہا کہ گرنکا پروگرام سے روانڈا کے گاوؤں میں یکسر تبدیلی لانے میں مدد ملے گی۔ پس منظر لفظ گرنکا کا ترجمہ ‘کیا آپ گائے لیں گے’کے طورپر کیا جاسکتا ہے۔ اس سے روانڈا میں صدیوں پرانے ایک کلچر کا اظہار ہوتا ہے، جس میں احترام اور احسان مندی کے طورپر ایک شخص کسی دوسرے شخص کو گائے دیتا تھا۔ گرنکا کا آغاز صدر پال کماگے نے بچوں میں سوء تغذیہ کی خطرناک اور اونچی شرح کے جواب میں کیا تھا۔اس کا مقصد غریبی میں کمی کی رفتار میں تیزی لانا اور مویشی پروری و کاشت کاری کو مربوط کرنا تھا۔ 2006ء میں اس پروگرام کو متعارف کرائے جانے کے بعد سے لاکھوں لوگوں کو گرنکا پروگرام کے تحت گائیں ملی ہیں۔ جون 2016ء تک مجموعی طورپر غریب کنبوں کے درمیان 248566 گائیں تقسیم کی جاچکی تھیں۔ م ن۔م م۔ن ع
وزیر اعظم نے آزاد ہند حکومت کے قیام کی 75ویں سالگرہ کی تقریب میں شرکت کی

نئی دہلی،21/ اکتوبر وزیر اعظم جناب نریندر مودی نے آج نیتاجی سبھاش چندر بوس کے ذریعہ قائم کی گئی آزاد ہند حکومت کے قیام کی 75ویں سالگرہ منانے کے لیے لال قلعے میں قومی پرچم لہرایا۔ وزیر اعظم نے آج ہند حکومت کے قیام کی 75ویں سالگرہ کے قابل فخر موقع پر قوم کو مبارکباد دی ہے۔ اس موقع پر خطاب کرتے ہوئے انھوں نے کہا کہ آزاد ہند حکومت سبھاش چندر بوس کے ایک مستحکم غیر منقسم نظریہ کی نمائندگی کرتی ہے۔ انھوں نے کہا کہ آزاد ہند حکومت قوم کی تعمیر میں سرگرم تھی یہاں تک کہ اس نے اپنا بینک، کرنسی اور ڈاک ٹکٹ بھی شروع کردیا تھا۔ نیتاجی کی خدمات کو یاد کرتے ہوئے وزیر اعظم مودی نے کہا کہ سبھاش چندر بوس ایک وژنری تھے، جنھوں نے طاقتور نو آبادیاتی برطانوی حکومت کے خلاف لڑنے کے لیے ہندوستانیوں کو متحد کیا۔ انھوں نے کہا کہ نوعمری میں ہی بوس میں حب الوطنی کی جھلک ملنے لگی تھی۔ یہ بات ان خطوط سے واضح ہوتی ہے جو انھوں نے اپنی والدہ کو لکھے تھے۔ وزیر اعظم نے کہا کہ نیتاجی محض ہندوستانیوں کے لیے ہی تحریک کا ذریعہ نہیں تھے بلکہ دنیا بھر کے ممالک میں خودمختاری اور آزادی کے لیے جنگ کرنے والے تمام لوگوں کے لیے تحریک کا ذریعہ تھے۔ انھوں نے یہ بھی بتایا کہ کس طرح جنوبی افریقہ کے لیڈر نیلسن منڈیلا کو نیتاجی سے تحریک ملی تھی۔ قوم کو یہ یاد دلاتے ہوئے کہ سبھاش چند ر بوس کے نظریے کے مطابق نیو انڈیا کی تعمیر سے قبل ابھی ایک طویل سفر کیا جانا ہے، وزیر اعظم نے ہندوستانی شہریوں سے کہا کہ وہ نیتاجی سے تحریک حاصل کریں اور ملک کی ترقی کے لیے کام کریں۔ انھوں نے کہا کہ ہندوستان نے متعدد قربانیوں کے بعد آزادی حاصل کی ہے اور اب یہ شہریوں کا فرض ہے کہ وہ اس آزادی کو برقرار رکھیں۔ حاضرین سے خطاب کرتے ہوئے وزیر اعظم نے کہا کہ سبھاش چندر بوس نے رانی جھانسی ریجیمنٹ قائم کرکے مسلح افواج میں خواتین کے لیے مساوی مواقع کی بنیاد رکھ دی تھی۔ وزیر اعظم نے کہا کہ حکومت ان کی وراثت کو صحیح معنوں میں آگے لے جارہی ہے اور مسلح افواج میں مستقل کمیشن کے لیے خواتین کو بھی مساوی مواقع فراہم کرائے جائیں گے۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ ا گ ۔ را ۔ 21 – 10 – 2018)
وزیراعظم نے فرانس میں چیٹیو روکس 2022 میں ایک اور سونے کا تمغہ جیتنے پر  بھارتی نشانے باز اونی لکھارا کو مبارک باد دی

نئی دہلی،11 جون، 2022/وزیراعظم جناب نریندر مودی نے فرانس میں چیٹیو روکس 2022 میں ایک اور سونے کا تمغہ جیتنے پر بھارتی نشانے باز اونی لکھارا کو مبارک باد دی۔ وزیر اعظم نے ٹوئیٹ کیا ؛ ’’چیٹیو روکس 2022 میں سونے کا ایک اور تمغہ جیتنے پر اونی لکھارا پر فخر ہے نئی اونچائیوں پر پہنچنے کا ان کا عزم قابل تحسین ہے۔ میں انہیں ان کے اس کارنامے پر مبارکباد دیتا ہوں اور انہیں ان کے بہترین مستقبل کے لیے نیک خواہشات پیش کرتا ہوں۔ ‘‘ ۔۔۔ ش ح ۔ اس۔ ت ح ۔
وزیر اعظم نے گجرات کے ایکتا نگر میں میز گارڈن اور میاواکی فاریسٹ کو وقف کیا

وزیر اعظم جناب نریندر مودی نے آج گجرات کے ایکتا نگر میں میز گارڈن اور میاواکی فاریسٹ کو قوم کے نام وقف کیا۔ وزیر اعظم بودھ کے مجسمے سمیت جنگل کی پگڈنڈیوں سے گزرتے ہوتے میز گارڈن کی طرف روانہ ہوئے۔ انہوں نے ایڈمن کی نئی عمارت، وشرام گرہ اور اویوہاؤس بوٹ کا افتتاح کیا۔ وزیراعظم نے میز گارڈن میں بھی چہل قدمی کی۔ پس منظر میاواکی فاریسٹ اور میز گارڈن ، ’مجسمہ اتحاد‘ کے قریب نئے پرکشش مقامات ہیں۔ جب 4 سال قبل مجسمہ اتحاد کا افتتاح کیا گیا تھا، تو یہ وزیر اعظم کا وژن تھا کہ اسے سیاحت کے مرکز میں تبدیل کریں جس میں ہر عمر کے لیے پرکشش مقامات ہوں۔ اس کے نتیجے میں اب تک 80 لاکھ سے زیادہ لوگ ’مجسمہ اتحاد‘ کا دورہ کر چکے ہیں۔ 2,100 میٹر کے راستے کے ساتھ تین ایکڑ پر پھیلا ہوا، یہ ملک کا سب سے بڑا میز گارڈن ہے جسے آٹھ ماہ کے مختصر عرصے میں تیار کیا گیا ہے۔ کیوڈیا میں میز گارڈن ’ینترا‘ کی شکل میں بنایا گیا ہے جو مثبت توانائی پیدا کرتا ہے۔ اس ڈیزائن کو منتخب کرنے کا کلیدی مقصد راستوں کے پیچیدہ نیٹ ورک کی تعمیر پر توجہ مرکوز کرتے ہوئے ہم آہنگی پیدا کرنا تھا۔ اس باغ کی پُرسکون سڑکوں سے گزرنا سیاحوں کے ذہنوں، جسموں اور حواسوں کے لیے چیلنجنگ ہو گا اور ان میں مہم جوئی کا جذبہ پیدا کرتے ہوئے رکاوٹوں پر فتح کا احساس دلائے گا۔ اس میز گارڈن کے قریب 1,80,000 پودے لگائے گئے ہیں جن میں اورنج جیمنی، مدھو کامنی، گلوری بوور اور مہندی شامل ہیں۔ میز گارڈن کا محل وقوع اصل میں ملبے کو پھینکنے کی جگہ تھی جو اب ایک سرسبز منظر میں تبدیل ہو چکی ہے۔ اس بنجر زمین کی بحالی نے نہ صرف ارد گرد کے ماحول کو خوبصورت بنایا ہے بلکہ ایک متحرک ماحولیاتی نظام کے قیام میں بھی مدد کی ہے جہاں پرندے، تتلیاں اور شہد کی مکھیاں پنپ سکیں۔ ایکتا نگر آنے والے لوگوں کے لیے میاواکی فاریسٹ ایک اور سیاحوں کی توجہ کا مرکز ہوگا۔ اس جنگل کا نام ایک جاپانی ماہر نباتات اور ماہر ماحولیات ڈاکٹر اکیرا میاواکی کی تیار کردہ تکنیک کے نام پر رکھا گیا ہے جس میں مختلف انواع کے پودے ایک دوسرے کے قریب لگائے جاتے ہیں جو ایک گھنے شہری جنگل کی شکل اختیار کر لیتے ہیں۔ اس طریقہ کار کے استعمال سے پودوں کی نشوونما دس گنا تیز ہوتی ہے اور اس کے نتیجے میں تیار شدہ جنگل تیس گنا زیادہ گھنا ہوتا ہے۔ میاواکی طریقہ کار کے ذریعہ جنگل کو صرف دو سے تین سال میں تیار کیا جا سکتا ہے جبکہ روایتی طریقے سے اس میں کم از کم 20 سے 30 سال لگتے ہیں۔ میاواکی جنگل میں درج ذیل ڈویژن شامل ہوں گے: ایک مقامی پھولوں کا باغ، ایک لکڑی کا باغ، ایک پھلوں کا باغ، ایک دواؤں کا باغ، مخلوط انواع کا ایک میاواکی سیکشن اور ایک ڈیجیٹل اورینٹیشن سینٹر۔ ان متنوع سیاحتی مقامات کی ترقی کی رہنمائی وزیر اعظم کے اس وژن سے ہوئی ہے کہ سیاحوں کو ان کے دورے کے دوران ایک مکمل تجربہ فراہم کیا جائے، اور یہ ایک جہتی تجربہ نہ رہے۔ فطرت کے ساتھ ان پرکشش مقامات کا قریبی تعلق ماحول پر توجہ کی عکاسی کرتا ہے اور ہماری ثقافت میں اس کی اہمیت کو اجاگر کرتا ہے۔ ایک خاص کشش حال ہی میں تیار کیا گیامیز گارڈن ہے، جس کا ڈیزائن ہماری ثقافت میں شامل ہے اور اس بات کی عکاسی کرتا ہے کہ کس طرح فطرت مثبتیت عام کرنے کا ایک طاقتور ذریعہ ہے۔ ’مجسمہ اتحاد‘ کے دیگر اہم سیاحتی مقامات میں ٹینٹ سٹی؛ تھیم پر مبنی پارکس جیسے آروگیہ ون (ہربل گارڈن)، بٹر فلائی گارڈن، کیکٹس گارڈن، وشو ون، پھولوں کی وادی (بھارت ون)، یونیٹی گلو گارڈن، چلڈرن نیوٹریشن پارک، جنگل سفاری (جدید ترین زولوجیکل پارک) اور دیگر شامل ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 12014
وزارت ریلوے اور یوروپی کمیشن کے بھارت اور ڈائرکٹوریٹ جنرل آف موبلٹی اینڈ ٹرانسپورٹ کے مابین ریلوے کے شعبے میں تعاون سے متعلق انتظامیہ سے متعلق انتظامات  معاہدےکو کابینہ کی منظوری

نئی دہلی،23؍اکتوبر۔وزیراعظم جناب نریندر مودی کی قیادت میں مرکزی کابینہ نے وزارت ریلوے، بھارت اور یوروپی کمیشن کی موبلٹی اور ٹرانسپورٹ کے ڈائرکٹوریٹ جنرل کے مابین انتظامیہ سے متعلق امور برائے تعاون کی تجویز کو اپنی منظوری دے دی ہے تاکہ مستقبل میں مزید تکنیکی تبادلوں، امداد باہمی اور تعاون کو بڑھاوا دیا جا سکے۔ انتظامی امور سے متعلق معاملات پر 3؍ستمبر 2019 کو دستخط کئے گئے ہیں۔ مذکورہ انتظامات درج ذیل کلیدی شعبوں میں تعاون کے لئے ایک فریم ورک فراہم کریں گے۔ 1-ریل اصلاحات اور قواعد و ضوابط ، جن کے تحت ای یو قانونی فریم ورک برائے سلامتی، باہمی اثرپذیر عملی پہلو، اقتصادی گورننس اور مالی ہمہ گیری پر خصوصی توجہ مرکوز ہوگی۔ 2-ریلوے کی سلامتی۔ 3-ریلوے کی اقتصادی کارکردگی کیلئے معیار بندی کے فوائد اور یکساں تجزیہ اور حصولیابی کے ضوابط۔ 4-سگنلنگ ؍کنٹرول نظام (یوروپی ای آر ٹی ایم ایس) نظام سمیت۔ 5-انٹرموڈلٹی اور نقل و حمل بنیادی ڈھانچہ نیٹ ورک۔ 6-اختراع اور ڈیجٹلائزیشن۔ 7-انٹرنیشنل ریل قواعد و ضوابط اور معیار بندی کے اداروں کے مابین تجربات کا باہم تبادلہ۔ 8-اقتصادی، سماجی اور ماحولیاتی پہلوؤں سمیت ریلوے میں ہمہ گیر پالیسیاں۔ پس منظر: وزارت ریلوے نے تعاون کے شناخت شدہ شعبوں، جن میں منجملہ دیگر چیزوں کے ہائی اسپیڈ ریل، موجودہ راستوں پر رفتار بڑھانا، عالمی درجے کے اسٹیشنوں کی ترقی، بڑے پیمانے پرآپریشنوں کی انجام دہی اور ریل بنیادی ڈھانچے کی جدید کاری وغیرہ شامل ہیں، مختلف النوع غیر ملکی حکومتوں اور قومی ریلوے کے ساتھ تکنیکی تعاون کے لئے مفاہمتی عرضداشتوں پر دستخط کئے ہیں۔ تعاون کا حصول، ریلوے ٹیکنالوجی اور آپریشن، نالج شیئرنگ، تکنیکی دوروں، تربیت اور مذاکرات اور باہمی مفاد اور دلچسپی کے شعبوں میں ورکشاپوں کے اہتمام کی شکل میں اطلاعات کے باہم تبادلے کے ذریعہ کیا جاتا ہے۔ مذکورہ مفاہمتی عرضداشتیں دستخط کرنے والی پارٹیوں کو ریلوے کے شعبے میں رونما ہونے والی جدیدترین ترقیات اور علم کو شیئر کرنے اور باہم ایک دوسرے تک پہنچانے کا موقع فراہم کرتی ہیں، جس کے ذریعہ تکنیکی ماہرین کا تبادلہ ممکن ہوتا ہے۔ رپورٹ اور تکنیکی دستاویزات کا تبادلہ ہوتا ہے، تربیت اور مذاکرات؍ ورکشاپ وغیرہ کا اہتمام کیا جاتا ہے، جن کا تعلق مخصوص ٹیکنالوجی شعبوں اور نالج شیئرنگ کے لئے دیگر طرح کے ربط و ضبط سے ہوتا ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ ۔ک ا
وزیراعظم نےاطالوی ہندو یونین کے نمائندگان سے ملاقات کی

نئی دلّی ،30 اکتوبر، 2021/ وزیراعظم جناب نریندر مودی نے اطالوی ہندو یونین –سناتن دھرم سنگھ کے نمائندگان سمیت مختلف تنظیموں کے کمیونٹی ممبران کے ساتھ ملاقات کی او ر ان سے بات چیت کی ۔ وزیراعظم نے اٹلی میں ہندوستانی ثقافت کے فروغ میں ان کے کردار کی سراہنا کی۔
سی اے ڈے کے موقع پر وزیراعظم نے تمام چارٹرڈ اکاؤنٹینٹس کے تئیں اپنی نیک خواہشات  کا اظہار کیا

وزیراعظم جناب نریندر مودی نے سی اے ڈے کےموقع پر تمام چارٹرڈ اکاؤنٹینٹس کے تئیں اپنی نیک خواہشات کااظہار کیا۔ جناب مودی نے ایک ویڈیو بھی جاری کیا ہے جس میں انہوں نے معیشت کے شعبہ میں چارٹرڈ اکاؤنٹینٹ کی اہمیت پر اپنے خیالات کااظہار کیا ہے۔ وزیراعظم نے ٹوئیٹ کیا۔ ’’ ہمارے ملک کی معیشت میں ا یک چارٹرڈ اکاؤنٹینٹ کا بہت اہم رول ہے۔سی اے ڈے کے موقع پر تمام چارٹرڈ اکاؤنٹینٹ کے تیئں اپنی نیک خواہشات کااظہار کرتا ہوں،میں امید کرتاہوں کہ وہ معیشت میں شفافیت اورمزیدبہتری لانے کے لئے اپنی سخت محنت جاری رکھیں گے‘‘۔
وزیراعظم نے مختلف تہواروں کی مبارکباد دی

نئی دہلی،14 اپریل / وزیراعظم جناب نریندر مودی نے ملک کے عوام کو مختلف تہواروں کی مبارکباد دی ہے۔ وزیراعظم جناب نریندر مودی نے اپنی مبارکباد کے پیغام میں کہا‘‘ہندوستان کے لوگ آنے والے دنوں میں مختلف تہواروں کے موقع پر کثرت میں وحدت ، اتحاد و ہم آہنگی اور آپسی بھائی چارے کےجذبے کی تقریبات منا رہے ہیں۔ تمام اہلیان وطن کو مقدس مواقع کی مبارکباد۔ خدا کرے کہ ہر ایک کی زندگی میں مسرت اور خوشحالی آئے’’۔ آپ سبھی کو بیساکھی کی مبارکباد آپ کو بیساکھی کی خوشیاں مبارک ہو۔ خدا کرے کہ یہ مبارک دن ہم میں سے ہر ایک کی زندگی میں صحت اور کامیابیاں لائے۔ ہم اس موقع پر ملک و قوم کا پیٹ بھرنے والے محنت کش کسانوں کو سلام کرتے ہیں۔ ‘‘ملک کی فعال اوڑیا برادری کو نئے سال کی مبارکباد پیش کرتے ہوئے وزیراعظم نے کہا ‘‘ ایک نیا سال ، نئے حوصلے اور نئی امیدیں ،خدا کرے کہ یہ مہا وشوبا سنکرانتی آپ سبھی کی تمنائیں پوری کرے۔ سبھی کی خوشحالی اور خوشیوں کی دعائیں ’’۔ تمل عوام کو مبارکباد دیتے ہوئے وزیراعظم نے اپنے پیغام میں کہا کہ ‘‘ عزیز تمل بہنو اور بھائیو۔آپ کو ایک انتہائی خوشگوار نئے سال کی دعائیں پیش کرتا ہوں ۔ میری بہنو اور بھائیوں کو پوٹھانڈو کی مبارکباد۔خدا کرے کہ آنے والا سال آپ کی تمام امیدیں اور آرزوئیں پوری کرے ۔ خدا کرے کہ ہر شخص صحت مند اور خوشحال رہے۔
جل جیون مشن آج ملک کی ترقی کو نئی تحریک دے رہا ہے: وزیراعظم

وزیراعظم جناب نریندر مودی نے کہا ہے کہ جل جیون مشن آج ملک ککی ترقی کو نئی تحریک دے رہا ہے۔انھوں نے مزید کہا کہ گذشتہ تین برسوں سے کم وقت میں جس طرح کروڑوں گھروں میں پانی پہنچا ہے، وہ عوام کی خواہشات اور عوامی شراکت داری ایک بڑی مثال ہے۔ اپنے ایک ٹوئیٹ میں وزیراعظم نے کہا: ’’جل جیون مشن آج ملک کی ترقی کو ایک نئی تحریک دے رہا ہے۔ پچھلے 3 برسوں سے بھی کم وقت میں جس طرح کروڑوں گھروں میں نل کے ذریعے پانی پہنچا ہے، وہ عوام کی خواہشات اور عوامی شراکت داری کی ایک بڑی مثال ہے‘‘
وزیراعظم کی،سری لنکا کے صدرکے ساتھ ملاقات

سری لنکا کے صدر عزت ماب میتری پالا سری سینا نے وزیراعظم نریندر مودی کی ، 30 مئی 2019 کو، حلف برداری کی تقریب میں شرکت کی۔ ایک دوطرفہ ملاقات میں آج صدر سری سینا نے ،حال ہی میں عام انتخابات میں وزیراعظم کی پارٹی کو زبردست کامیابی ملنے کے بعد، وزیراعظم کے دوبارہ عہدہ سنبھالنے پر مبارک باد دی اور دونوں ملکوں کے درمیان خطے میں امن، خوشحالی اور سلامتی کے لیے تعلقات کو مستحکم بنانے کے لیے مل کر کام کرنے کی اپنی خواہش کو دہرایا۔ وزیراعظم مودی نے صدر سری سینا کا، تقریب میں شرکت کرنے اور ان کی طرف سے نیک خواہشات کا اظہار کیے جانے پر شکریہ ادا کیا۔انہوں نے سری لنکا کے ساتھ دوطرفہ دوستانہ تعلقات کو مزید فروغ دینے کے اپنی حکومت کے عزم کو جاری رکھنے کے لیے کہا۔ دونوں رہنماؤں نے کہا کہ دہشت گردی اور انتہاپسندی انسانیت کے لیے لگاتار ایک خطرہ ہے۔انہوں نے جنوبی ایشیا اور بحر ہند کے خطے میں امن اور سلامتی کے لیے قریبی دوطرفہ تعاون کا عہد کیا۔
وزیراعظم  نریندر مودی 22  اکتوبر کو روزگار میلے اور 10 لاکھ عملے کے لئے بھرتی مہم کا آغاز کریں گے

وزیراعظم جناب نریندر مودی 22 اکتوبر 2022 کو ویڈیو کانفرنسنگ کے ذریعہ صبح 11 بجے 10 لاکھ عملے کے لئے بھرتی میلہ یعنی روز گار میلے کا آغاز کریں گے۔ اس تقریب کےدوران 75 ہزار نئی تقرریاں کی جائیں گی اور تقرر کئے گئے لوگوں ک تقرری نامہ حوالے کیا جائے گا۔ اس موقع پر وزیراعظم تقرر کئے گئے لوگوں سے خطاب بھی کریں گے۔ یہ وزیراعظم کے مسلسل عہد اور عزم کو پورا کرنے کے تئیں ایک خاطر خواہ قدم ہوگا، تاکہ نوجوانوں کو روز گار کے مواقع فراہم کئے جاسکیں اور شہریوں کی فلا ح وبہبود کو یقینی بنایا جاسکے۔ وزیراعظم کی ہدایات کے مطابق تمام وزارتیں اور محکمے مشن موڈ میں خالی آسامیوں کی جگہ منظور شدہ آسامیوں کو پُر کرنے کے لئے کام کر رہی ہیں۔ جن لوگوں کی نئی بھرتیاں کی گئی ہیں، انہیں ملک بھر سے منتخب کیا گیا ہے اور وہ ہندوستان کی حکومت کے 38 محکموں اور وزارتوں میں کام کریں گے۔ نئے تقرر کئے گئے لوگ مختلف سطحوں پر حکومت میں کام کاج سنبھالیں گے۔ گروپ- اے، گروپ- بی (گزیٹڈ)، گروپ- بی (غیر گزیٹڈ) اور گروپ – سی میں یہ ورکر مختلف سطحوں پر حکومت کی ذمہ داری سنبھالیں گے۔ جن آسامیوں پر ان لوگوں کی تقرری کی جارہی ہے، ان میں مرکزی مسلح فورس کا عملہ، سب انسپکٹر، کانسٹبل، ایل ڈی سی، اسٹینو، پی اے، انکم ٹیکس انسپکٹر، ایم ٹی ایس اور دیگر شامل ہیں۔ یہ تقرریاں یا تو خود وزارتوں اور محکموں کے ذریعہ یا یوپی ایس سی، ایس ایس سی، ریلوے بھرتی بورڈ کے ذریعہ مشن موڈ میں کی جارہی ہیں۔ تیزی سے بھرتی کے لئے انتخاب کے عمل کو آسان کیا گیا ہے اوربھرتی کے عمل کو تیز کرنے کے لئے تکنیکی عمل اپنایا گیا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ (ش ح- ح ا – ق ر)
وزیر اعظم 06؍اکتوبر کو مدھیہ پردیش میں سوامتوا اسکیم کے مستفیدین کے ساتھ بات چیت کریں گے

وزیر اعظم جناب نریندر مودی 06؍اکتوبر کو 12:30 بجےمدھیہ پردیش میں سوامتوا اسکیم کے مستحقین سے ویڈیو کانفرنسنگ کے ذریعے بات چیت کریں گے۔ وزیراعظم اس موقع پر اسکیم کے تحت 1,71,000 مستحقین میں ای– پراپرٹی کارڈ بھی تقسیم کریں گے۔ تقریب کے دوران مدھیہ پردیش کے وزیر اعلیٰ بھی موجود ہوں گے۔ سوامتوا اسکیم کے بارے میں سوامتوا، وزارت پنچایتی راج کی ایک مرکزی شعبے کی اسکیم ہے جس کا مقصد دیہی آبادی پر مشتمل علاقوں کے مکینوں کو جائیداد کے حقوق فراہم کرنا ہے۔ یہ اسکیم دیہی علاقوں میں رہنے والے لوگوں کو شہری علاقوں میں رہنے والے لوگوں کی طرح قرضوں اور دیگر مالی فوائد کے لیے جائیداد کو مالی اثاثہ کے طور پر استعمال کرنے کی راہ ہموار کرے گی۔ اس کا مقصد جدید سروے کرنے والے ڈرون ٹیکنالوجی کے ذریعے دیہی علاقوں کی زمینوں کی حد بندی کرنا ہے۔ اس اسکیم نے ملک میں ڈرون مینوفیکچرنگ کے ماحولیاتی نظام کو بھی فروغ دیا ہے۔
وزیر اعظم 18 جنوری کو احمد آباد میٹرو ریل پروجیکٹ کے مرحلہ  2 اور سورت میٹرو ریل پروجیکٹ کا بھومی پوجن کریں گے

نئی دہلی۔ 16 جنوری وزیر اعظم جناب نریندر مودی 18 جنوری کو صبح ساڑھے دس بجے ویڈیو کانفرنسنگ کے ذریعہ احمد آباد میٹرو ریل پروجیکٹ مرحلہ II اور سورت میٹرو ریل پروجیکٹ کا بھومی پوجن کریں گے۔ اس موقع پر گجرات کے گورنر ، مرکزی وزیر داخلہ ، گجرات کے وزیر اعلی اور ہاؤسنگ اور شہری امور کے مرکزی وزیر موجود ہوں گے۔ میٹرو پروجیکٹ ان شہروں کو ماحول دوست ‘ماس ریپڈ ٹرانزٹ سسٹم’ فراہم کرے گا۔ احمد آباد میٹرو ریل پروجیکٹ کے مرحلہ II کے بارے میں احمدآباد میٹرو ریل پروجیکٹ کے مرحلہ II دو راہداریوں کے ساتھ 28.25 کلومیٹر طویل ہے۔ راہداری -1 22.8 کلومیٹر لمبی ہے اور موتیرا اسٹیڈیم سے مہاتما مندر تک پھیلی ہوئی ہے۔راہداری -2 5.4 کلومیٹر طویل ہے اور یہ جی این ایل یو سےجی آئی ایف ٹی سٹی تک محیط ہے۔ مرحلہ 2 منصوبے کی کل لاگت 5،384 کروڑ روپئے ہے۔ سورت میٹرو ریل پروجیکٹ کے بارے میں سورت میٹرو ریل پروجیکٹ 40.35 کلومیٹر طویل ہے اور اس میں دو راہداری ہیں۔ راہداری -1 21.61 کلومیٹر لمبی ہے اور سرتھنا سے ڈریم سٹی تک پھیلی ہوئی ہے۔ راہداری -2 18.74 کلومیٹر طویل ہے اور بھیسان سے سرولی تک محیط ہے۔ اس منصوبے کی کل لاگت 12،020 کروڑ روپے ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض (
وزیراعظم نریندر مودی نے شیام جی کرشنا ورما کو ان کی پنیہ تیتھی یعنی برسی پر یاد کیا

وزیراعظم جناب نریندر مودی نے شیام جی کرشنا ورما کو ان کی پنیہ تیتھی( برسی) پر خراج عقیدت پیش کیا۔ وزیراعظم نے کہا کہ ہماری آزادی کی جدوجہد میں شیام جی کرشنا ورما کے یادگار اور پیش قیمتی تعاون دینے پر ہر شہری کو فخر ہے۔ انہوں نے 2003 میں جینوا سے عظیم مجاہد آزادی کی استھیا ں واپس لانے کا بھی ذکر کیا۔ ایک ٹوئیٹ میں وزیراعظم نے کہا : ‘‘ حوصلہ مند اور جرات مند شیام جی کرشنا ورما کو ان کی پنیہ تیتھی پر یاد کرتے ہوئے آزادی کی جدوجہد میں ان کے مثالی اور یادگار تعاون پر فخر ہے۔2003 میں جینوا سے ان کی استھیا ں واپس لانامیری زندگی کا سب سے خصوصی لمحہ ہوگا’’۔
بھیادوج پرملک کووزیراعظم کی مبارکباد

نئی دہلی ،9نومبر : وزیراعظم جناب نریندرمودی نے بھیادوج کےمبارک موقع پرملک کو مبارکبا د پیش کی ہے ۔ وزیراعظم نے اپنے پیغام میں کہاہے کہ ‘‘بھیادوج کے مبارک موقع پروطن والوں کو بہت بہت مبارکباد ۔بھیادوج کے مبارک موقع پرمیں خصوصی طورپرتمام بردارن وطن کو مبارکباد پیش کرتاہوں ۔ وزیراعظم نے کہا ہے کہ بھیادوج ایک ایسا تیوہارہے جو بھائی بہن کے مضبوط رشتے کی یاد تازہ کرتاہے ۔
ملک کے مختلف حصوں میں اتلاف جان پر وزیر اعظم کا اظہار رنج و غم

نئی دلّی ، 18 اپریل ؍وزیراعظم جناب نریندر مودی نے مدھیہ پردیش ، راجستھان ، منی پور اور ملک کے دیگر مختلف حصوں میں غیر موسمی بارش اور آندھی و طوفان سے ہوئی ہلاکتوں پر رنج و غم اظہار کیا ہے ۔ وزیر اعظم نے کہا ہے کہ ’’ حکومت متاثرہ علاقوں میں ہر ممکن امداد بہم پہنچانے کے لئے اپنی تمام تر کوششیں کر رہی ہے ۔ صورت حال پر کڑی نظر رکھی جا رہی ہے ۔ ‘‘ وزیر اعظم نے مدھیہ پردیش ، راجستھان ، منی پور اور ملک کے دیگر مختلف حصوں میں غیر موسمی بارش اور آندھی و طوفان کی وجہ سے ہلاک ہونے والوں کے قریبی پسما ندگا ن کے لئے وزیر اعظم کے قومی راحت فنڈ سے دو لاکھ روپئے فی کس کے حساب سے امداد منظور کی ہے ۔ وزیر اعظم نے مدھیہ پردیش ، راجستھان ، منی پور اور ملک کے دیگر مختلف حصوں میں غیر موسمی بارش اور آندھی و طوفان سے زخموں ہونے والوں کے لئے بھی پچاس ہزار روپئے فی کس کے حساب سے رقم منظور کی ہے ۔ ۔ ۔ ۔ ۔ ۔ ۔
لوک سبھا میں صدرجمہوریہ ٔ ہند کے خطاب کے بعد شکریہ کی تحریک پروزیراعظم کا بیان

نئی دہلی،26جون :لوک سبھا میں صدرجمہوریہ کے خطاب کے بعد شکریہ کے تحریک پروزیراعظم ، جناب نریندرمودی نے ایوان کے اراکین خصوصا پہلی بار منتخب ہوئے پارلیمنٹ کے اراکین کو بحث میں حصہ لینے کے لئے شکریہ اداکیا۔ انھوں نے کہاکہ صدرکے خطاب میں نئے بھارت کا ایک خاکہ ہے ، جس کا خواب لاکھو ں ہندوستانی دیکھتے ہیں ۔ 2019 کے لوک سبھا انتخابات کو واضح اکثریت کے بارے میں وزیراعظم ، جناب مودی نے کہاکہ بھارت کے لوگوں نے سرکار کے بہترین کارکردگی کا جائزہ لیتے ہوئے اس مستحکم سرکارکو دوبارہ منتخب کیاہے ۔ وزیراعظم جناب نریندرمودی نےکہاکہ لوک سبھا انتخابات 2019 سے واضح ہوتاہے کہ بھارت کے لوگ ملک کی بھلائی کے بارے میں سوچ رہے ہیں ۔ یہ جذبہ قابل تعریف ہے ۔ انھوں نے کہاکہ 130کروڑاہل وطن کی خدمت کرنے کاموقع ملنا اورعوام کے زندگی میں آئی مثبت تبدیلیاں اطمینان فراہم کرتی ہیں ۔ مرکزی حکومت کی دوربینی پرروشنی ڈالتے ہوئے وزیراعظم نے کہاکہ حکومت عوامی فلاح وبہبود اورجدید بنیاد ی ڈھانچے میں یقین رکھتی ہے ۔ انھوں نے کہاکہ حکومت کبھی بھی ترقی کے راستے سے نہیں ہٹی،نہ ہی ترقی کے ایجنڈے بھٹکی ہے ۔ وزیراعظم نے کہاکہ ملک کی ترقی اہم ہے ۔ ہرایک بھارتی شہری، اختیارات کا حامل ہے اورہمارے ملک کے پاس جدید بنیادی ڈھانچہ ہے ۔ وزیراعظم نے کہاکہ ان کی سرکارکا مانناہے کہ ہرایک شہری نے بھارت کے ترقی میں تعاون دیاہے ۔ انھوں نے ایمرجنسی نافذ ہونے کے بعد کے کالے دنوں کی یاد دلائی ۔ مہاتماگاندھی کی 150ویں سالگرہ اوربھارت کی آزادی کے 75برس کو بھارت کی تاریخ کا تاریخی واقعہ بتاتے ہوئے وزیراعظم نے تمام افراد سے اصرارکیاکہ وہ اسے جوش کے ساتھ منائیں ۔ انھو ں نے کہاکہ بھارت کے شہریوں کو ہمارے مجاہدین آزادی کے خوابوں کا بھارت تعمیر کرناچاہیئے اورملک کے لئے جینا چاہیئے ۔ وزیراعظم نے کہاکہ مرکزی حکومت نے ذمہ داری سنبھالنے کے کچھ ہی ہفتوں کے اندرعوام کے مفاد سے جڑے متعدد فیصلے کئے ہیں ۔ انھوں نے کہا کہ ان فیصلوں سے کاشت کاروں ، تاجروں ، نوجوانوں اور سماج کے مختلف دیگرطبقوں کو یقینی طورپرفائدہ حاصل ہوگا۔ انھوں نے کہاکہ حکومت نے ملک کے ساتھ کئے گئے وعدوں کو پوراکرناشروع کردیاہے ۔ پانی کے تحفظ کی اہمیت کو اجاگرکرتے ہوئے وزیراعظم ، جناب نریندرمودی نے مرکزی حکومت کے ذریعہ اٹھائے گئے مختلف اقدامات کی وضاحت کی، جن میں ‘‘جل شکتی ’’ وزارت کی تشکیل بھی شامل ہے ۔ انھوں نے پانی بچانے کے لئے لوگو ں سے ٹھوس قدم اٹھانے کی اپیل کی ۔ انھوں نے کہاکہ پانی کے بحران سے غریبوں کےساتھ ساتھ خواتین سب سے زیادہ متاثرہوتی ہیں۔ انھوں نے یہ بات دوہرائی کہ حکومت ہرگھرمیں پانی پہنچانے کے لئے عہد بند ہے ۔ وزیراعظم نے بھارت کو 5ٹریلین ڈالرکی معیشت بنانے کے لئے اجتماعی کوشش کرنے کا عزم کیا۔ انھوں نے یہ بھی کہاکہ سیاحت کو فروغ دینے کے ساتھ ساتھ سیاحت سے متعلق بنیادی ڈھانچے کی سہولیات کی بہتری معاشی ترقی کے لئے اہمیت رکھتی ہے ۔ انھوں نے میک ان انڈیا اور ہنرمندی کے فروغ کی اہمیت کابھی ذکرکیا۔ وزیراعظم جناب نریندرمودی نے زوردیتے ہوئے کہاکہ ملک میں بدعنوانی کے لئے کوئی جگہ نہیں ہے۔ انھوں نے کہاکہ حکومت بدعنوانی کے خلاف اپنی جنگ جاری رکھے گی ۔ وزیراعظم نے کہا کہ حکومت سبھی شہریوں کے لئے آسان زندگی کو یقینی بنانے کی عہد بند ہے ۔ وزیراعطم ، جناب نریندرمودی نے سبھی لوگوں سے نئے بھارت کے تعمیر کی سمت میں کام کرنے کی گذارش کی ۔